CELEX: 62017TN0156
Language: el
Date: 2017-09-11 00:00:00
Title: Υπόθεση T-156/17: Προσφυγή-αγωγή της 11ης Σεπτεμβρίου 2017 — L κατά Ευρωπαϊκού Κοινοβουλίου

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/38
            
         Προσφυγή-αγωγή της 11ης Σεπτεμβρίου 2017 — L κατά Ευρωπαϊκού Κοινοβουλίου
   (Υπόθεση T-156/17)
   (2017/C 402/51)
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: L (εκπρόσωπος: I. Coutant Peyre, δικηγόρος)
   
      Καθού-εναγόμενο: Ευρωπαϊκό Κοινοβούλιο
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει την απόφαση του Ευρωπαϊκού Κοινοβουλίου της 24ης Ιουνίου 2016 περί απολύσεως του προσφεύγοντος-ενάγοντος, η οποία του κοινοποιήθηκε στις 25 Ιουλίου 2016.
            
         
               —
            
            
               να υποχρεώσει το Κοινοβούλιο να του καταβάλει 100 000 ευρώ ως χρηματική ικανοποίηση για την ηθική βλάβη. και
            
         
               —
            
            
               να καταδικάσει το Κοινοβούλιο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει εννέα λόγους.
   
               1.
            
            
               Με τον πρώτο λόγο προβάλλεται παραβίαση των αρχών προστασίας των καταγγελλόντων, όπως αυτές καθορίζονται στα άρθρα 22α και 22β του Κανονισμού Υπηρεσιακής Κατάστασης, στο άρθρο 6, παράγραφος 1, του Εσωτερικού Κανονισμού και από το αντίστοιχο συμφέρον της Ένωσης.
            
         
               2.
            
            
               Με τον δεύτερο λόγο προβάλλεται έλλειψη αιτιολογίας.
            
         
               3.
            
            
               Με τον τρίτο λόγο προβάλλεται πρόδηλη πλάνη εκτιμήσεως.
            
         
               4.
            
            
               Με τον τέταρτο λόγο προβάλλεται παραβίαση της αρχής της αναλογικότητας.
            
         
               5.
            
            
               Με τον πέμπτο λόγο προβάλλεται παράβαση του καθήκοντος επιμέλειας.
            
         
               6.
            
            
               Με τον έκτο λόγο προβάλλονται παράλειψη του Κοινοβουλίου να απαντήσει στην αίτηση αρωγής που υπέβαλε ο προσφεύγων-ενάγων δυνάμει του άρθρου 24, προσβολή των δικαιωμάτων άμυνας και προσβολή του δικαιώματος για φιλικό διακανονισμό.
            
         
               7.
            
            
               Με τον έβδομο λόγο προβάλλεται προσβολή του δικαιώματος προσβάσεως στα έγγραφα κατά του προσφεύγοντος-ενάγοντος.
            
         
               8.
            
            
               Με τον όγδοο λόγο προβάλλεται κατάχρηση εξουσίας.
            
         
               9.
            
            
               Με τον ένατο λόγο προβάλλεται καταχρηστική απόλυση.